Document ID: 31994R2632

KOMISSION ASETUS (EY) N:o 2632/94,
annettu 28 päivänä lokakuuta 1994,
oliiviöljyn ja oliivin jäännösöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ja erityisesti sen 35 a artiklan,
sekä katsoo, että
komission asetuksessa (ETY) N:o 2568/91(3), sellaisena kuin se on viimeksi muutettuna asetuksella (EY) N:o 177/94(4), määritetään muun muassa neitsytoliiviöljyn aistinvaraiset ominaisuudet sekä näiden ominaisuuksien arviointimenetelmä,
on säädetty asteittain alenevasta sallitusta poikkeamasta tiettyjen neitsytoliiviöljyjen osalta; määritystuloksen ja säädetyn raja-arvon välinen tilastollinen ero menetelmän toistettavuus- ja uusittavuusarvoissa sisältyy näihin sallittuihin poikkeamiin; asiasta saadun kokemuksen ja käynnissä olevien, erityisesti kansainvälisen oliiviöljyneuvoston suorittamien tutkimusten perusteella olisi pidennettävä sallitun poikkeaman soveltamisaikaa ja säädettävä markkinointivuodeksi 1993/1994 säädetyn poikkeaman soveltamisesta markkinointivuonna 1994/1995, ja
tässä asetuksessa säädetyt toimenpiteet ovat rasva-alan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2568/91 liitteessä XII oleva 10.2 kohdan seitsemäs alakohta seuraavasti:
"Tulosten esittäminen: paneelin vastuuhenkilö määrää pisteiden keskiarvon perusteella luokan, johon näyte luokitellaan liitteessä I määrättyjen raja-arvojen mukaisesti. Tätä varten paneelin vastuuhenkilö soveltaa
- markkinointivuoden 1992/1993 aikana poikkeamaa + 1,5.
- markkinointivuosien 1993/1994 ja 1994/1995, poikkeamaa + 1,
- markkinointivuoden 1995/1996 aikana poikkeamaa + 0,5,
jos pisteiden keskiarvo on viisi tai enemmän."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 lokakuuta 1994.

Labels: 0
3
17
16